kardosdrur/scandi-wiki huggingface dataset:
Flemming Knudsen

Flemming Knudsen (født 31. maj 1946 i Aarhus) er en dansk politiker, der har repræsenteret Socialdemokraterne i Aarhus Byråd fra 1986 til 2009; i perioden 1994-1997 og 2001-2009 som rådmand og 1997-2001 som borgmester. Fra 2010 er han medlem af regionsrådet i Region Midtjylland.

I perioden 1986-2009 var Knudsen medlem af Aarhus Byråd for Socialdemokraterne, og han blev rådmand i 1994. Han blev borgmester i Aarhus 22. oktober 1997, da den daværende borgmester Thorkild Simonsen blev indenrigsminister og genvandt posten ved det følgende valg. Ved kommunalvalget i 2001 tabte han til Louise Gade fra Venstre, og hans borgmesterperiode sluttede dermed 31. december 2001. Hans position som partiets borgmesterkandidat blev ved valget i 2005 overtaget af Nicolai Wammen, og Knudsen fortsatte som rådmand. 9. september 2008 meddelte han, at han stoppede i kommunalpolitik ved kommunalvalget i 2009 samt som rådmand fra februar 2009. 

Som kommunalpolitiker havde han haft en række tillidsposter, herunder bestyrelsesmedlem i Kommunernes Landsforening, medlem af forretningsudvalget i Danmarks Biblioteksudvalg og bestyrelsesmedlem i Center for offentlig kompetenceudvikling.

Han har taget lærereksamen fra Marselisborg Seminarium og var folkeskolelærer i perioden 1969-1993. Han er gift med Lisbet Lautrup. Han er meget sportsinteresseret og har været idrætsleder i AIA-Tranbjerg samt været indvalgt i diverse centrale idrætsorganer, primært i håndboldregi. Han har været en kendt speaker til en lang række sportsbegivenheder i Aarhus gennem mange år, blandt andet til jyske mesterskaber i boksning. Siden 2007 har han siddet i bestyrelsen for Aarhus Teater.

Knudsen er en af få socialdemokrater, der er Ridder af Dannebrog.

Noter

Ekstern henvisning 
 Flemming Knudsens egen hjemmeside 

Borgmestre fra Socialdemokraterne
Personer fra Aarhus
Medlemmer af Aarhus Byråd
Riddere af Dannebrog
Regionsrådsmedlemmer fra Socialdemokratiet
Rådmænd i Aarhus
Personer i Kraks Blå Bog
Nordkap kommune

Nordkap kommune (samisk Davvinjárgga gielda) ligger i Troms og Finnmark fylke i Norge. Den grænser i sydvest til Måsøy, i syd til Porsanger, og i sydøst til Lebesby kommune. Kommunen har et areal på 924 km² og en befolkning på 3.330 indbyggere (2006). Hovederhvervene er fiskeri og turisme. Byens administrationscentrum ligger i Honningsvåg.

Personer fra Nordkap 
 Isaac Olsen († 1739), lærer og skribent
 Trygve Holst († 1945), modstandsmand, døde i Padborg
 Idar Kristiansen († 1985) , forfatter (Honningsvåg)
 Gunnar Stålsett, biskop og politiker

Referencer

Se også 
 Nordkapplateauet

 Byen Honningsvåg

Kommuner i Finnmark
Nordkap
Kommuner i Troms og Finnmark
Morris Minor

Morris Minor er en personbil, der blev udviklet og produceret af britiske Morris Motors. 

Den revolutionerende Morris Minor (oprindeligt kaldet Mosquito, dvs. Myg), i Danmark kendt under den uoficielle danske betegnelse Morris 1000, blev præsenteret på Earls Court Motor Show den 20. september 1948. Den var opkaldt efter en tidligere Morris Minor fra 1928 og var resultatet fra et team ledet af Sir Alec Issigonis, der senere designede Morris Mini. Sir Alec blev berømt for fremstillingen af Mini'en, men var selv mere stolt af Minor'en, der i hans øjne var en bil med mange af de luksusting man kunne forvente af en god bil, men alligevel billig nok til arbejderklassen, mens Mini'en bare var et spartansk transportmiddel hvor alt var skrabet ind til benet for at spare plads og pris.

Den interne politik i BMC (British Motor Corporation) kan være grunden til de ringe salgstal i USA. Havde ledelsen samlet sig mere om denne model, kunne den formentlig have været en værdig modstander til Folkevognsboblen.

Over 1,6 million eksemplarer blev produceret på fabrikken i Cowley, Oxfordshire, England og eksporteret til hele verden, med mange varianter af den oprindelige model. Produktionen fortsatte til 1971, og modellen er i dag højt elsket blandt samlere og entusiaster.

Importør i Danmark var DOMI.

Eksterne henvisninger 

 bilhistorie.dk: Morris Minor 

Minor
Baghjulstrukne biler
Biler introduceret i 1948
Biler fra 1940'erne
Biler fra 1950'erne
Biler fra 1960'erne
Biler fra 1970'erne
Stationcars
Sig (Thorstrup Sogn)

Sig er en landsby med . Det var en tidligere stationsby med en station som i dag bare er et "Trinbræt". Sig ligger 7 km nord for Varde, tæt på Varde Å og skoven ved herregården Nørholm. Byen ligger i Varde Kommune og tilhører Region Syddanmark.

Tæt på byen ligger Karlsgårdeværket og Karlsgårde Sø.

Storken har flere gange været i Sig, senest i starten af 1990'erne, hvor den havde rede på den lokale bagers skorsten. Den hentede primært sin føde fra Sig Fiskeri og engene omkring Varde Å.

Sig Station, som vist på billedet, er nu omdannet til Børnehaven Trinbrættet, og Sig er derfor ikke længere en egentlig stationsby.

Historie 
I 1875 blev jernbanestrækningen Varde – Ringkøbing indviet, og landsbyen Sig begyndte at udvikle sig til en stationsby.

Omkring århundredeskiftet blev Sig stationsby beskrevet således: "Sig med Skole, Afholdshjem, Andelsmejeri (Fredensberg), Kro og Jærnbanest."

Indbyggertallet i Sig stationsby blev første gang opgjort i 1916. Det var da 104 indbyggere fordelt på 19 huse. I 1921 var det vokset til 233 indbyggere, i 1925 241 indbyggere, i 1930 260 indbyggere, i 1935 boede der 253 indbyggere, i 1940 264 indbyggere i 74 huse, i 1945 289 indbyggere i 80 huse, i 1950 305 indbyggere, i 1955 327 indbyggere, i 1960 353 indbyggere, i 1965 401 indbyggere.

Ifølge folketællingen 1930 levede af Sigs 260 indbyggere 21 af landbrug, 138 af industri, 28 af handel, 35 af transport, 2 af immateriel virksomhed, 18 af husgerning, 18 var ude af erhverv og 0 havde ikke givet oplysninger.

Den gamle station i Sig blev nedlagt i 1970. Stationen er blevet erstattet med et stationstrinbræt. I en årrække holdt ungdomsklubben til i stationsbygningerne. Den 15. august 1978 åbnede børnehaven "Trinbrættet".

Sig Hotel var i mange år samlingsstedet i byen, men gik konkurs i 2009. Senere blev Sig Hotel købt af Karl Kristian Nielsen fra Nørholm. Det er siden hen lukket, og i 2021 solgt igen.

Kendte personer 
Modstandsmanden under 2. verdenskrig, Bent Høgsbro Østergaard, kaldet "Gemüse" er bisat i haven på Thorstruphus, nord for Sig.

Kurt Skov stifteren af Blue Water Shipping født og opvokset i Sig.

Den 19. juni 1874 blev den senere rektor for Polyteknisk Læreanstalt, professor P.O. Pedersen født i Sig.

Eksterne henvisninger 
 Varde Kommune
 Sig hjemmeside

Noter 

Byer i Varde Kommune
Montserrat

Montserrat er en frodig, bjergrig ø i det Caribiske Hav. Øen er 102 km² og havde 4.900 indbyggere i 2012. Den er en del af øgruppen Leeward Islands og en del af ø-kæden kaldet De små antiller. Øen ligger sydvest for Antigua, sydøst for Nevis og nordvest for Guadeloupe.
Montserrat er et Britisk oversøisk territorium. Øens hovedstad Plymouth blev ødelagt og to tredjedele af befolkningen flygtede grundet vulkanen Soufrière Hills udbrud der begyndte den 18. juli 1995.

Historie 
Montserrat var befolket af arawak og cariber da øen blev opdaget af Christofer Columbus på hans anden tur til den nye verden i 1493. Han gav øen navnet 'Isla de Santa María de Montserrat', opkaldt efter bjerget i Spanien med samme navn.

Øen kom under britisk kontrol i 1632 da en gruppe irere fra naboøen St. Kitts, som de havde flygtet fra på grund af deres antikatolske holdninger.

1674 dannede Montserrat sammen med Antigua, St. Kitts og Nevis et forbund af engelske ø-kolonier med et fælles parlament under guvernøren William Stapleton.
De europæiske bosættere dyrkede tobak, sukkerrør og bomuld. Til arbejdet i markerne blev der indført vestafrikanske slaver. Deres efterkommere danner i nutiden befolkningsflertallet.

Under den amerikanske revolution, blev Montserrat i 1782, okkuperet af Frankrig. Øen kom tilbage under britisk kontrol som en følge af Versaillestraktaten.

1838 blev slaveriet afskaffet.

Fra 1871 til 1956 blev øen administreret som en del af Windward Islands Federation, og blev derefter en provins i Den vestindiske føderation fra 1958 til 1962.

1966 valgte indbyggerne i stedet for at få selvstændighed at fortsætte som britisk kronkoloni.

Orkanen Hugo raserede i 1989 det meste af øen. Montserrats økonomi blev derefter sat kraftig tilbage på grund af vulkanudbruddene som startede i 1995. Øen blev også samfærdselsmæssigt isoleret da både luft- og havhavnene måtte lukkes. Genopbygningen kom imidlertid i gang i den sidste del af 1990'erne, og mange fik arbejde inden for byggeri og anlæg. I 1998 begyndte tilbage-flytningen, men boligmangel har medført en stærk begrænsning af hvor mange som har kunnet returnere. Myndighederne har midlertidig etableret sig i Brades, ved Carr's Bay og Little Bay-området på den nordvestlige side af øen. Genopbygningen bliver hovedsagelig finansieret af økonomisk bistand fra Storbritannien.

Økonomi og næringsliv 
Vedvarende vulkansk aktivitet, som startede i juli 1995, har lagt en dæmper for denne lille og åbne økonomi. Lufthavnen og havnen blev ødelagt under vulkanudbruddet i 1997, noget som yderligere forværrede den økonomiske og sociale situation. En ny lufthavn blev anlagt på nordsiden af øen og blev åbnet af Prinsesse Anne af Storbritannien i februar 2005, og det første kommercielle fly landede den 11. juli 2005.

Landbruget har store problemer på grund af manglende dyrkbar jord, da store markarealer blev overdækket med lava.
Den økonomiske udvikling afhænger meget af udviklingen i den vulkanske aktivitet og hvor hurtig myndighederne får genopbygget øen. Storbritannien er den vigtigste bidragsyder med over $122,8 millioner dollar årlig i støtte.
Benedikte Hansen

Benedikte Hansen (født 24. september 1958 i København) er en dansk skuespillerinde.

Hun blev uddannet fra Statens Teaterskole i 1981 og har siden da bl.a. optrådt på Gladsaxe Teater, Hvidovre Teater, Det kongelige Teater og Nørrebros Teater.

Blandt de teaterstykker hun har medvirket i kan nævnes Sorg klæder Elektra, Schumanns nat, Købmanden i Venedig, Kjartan og Gudrun, Richard III, Livet er en drøm, Skybrud, Don Carlos, Egelykke, En spurv i tranedans og En skærsommernatsdrøm.

I tv har Benedikte Hansen bl.a. medvirket i serierne Gøngehøvdingen, Bryggeren, Rejseholdet og Album. Hun har også haft en rolle i tv-spillet To som elsker hinanden.
Hun havde en gennemgående rolle som journalisten "Hanne Holm" i tv-serien Borgen.

Benedikte Hansen vandt i 2016 en reumert for bedste kvindelige hovedrolle i stykket TØRST, skrevet af Abelone Koppel.

Privat 
Hun har været gift med Gerz Feigenberg frem til 1993 og gift med Michael Christiansen, teaterchef ved Det Kongelige Teater, fra 1998 og ni år frem.
Hun er senere kommet sammen med Viggo Sommer.

Udvalgt filmografi

Film

Tv-serier

Henvisninger

Eksterne henvisninger 
 

Skuespillere fra Danmark
Personer fra København
Personer i Kraks Blå Bog
Modtagere af Ole Haslunds Kunstnerfonds legat
Reumertprisen for årets kvindelige hovedrolle
Anette Harboe Flensburg

Anette Harboe Flensburg (født 27. januar 1961) er en dansk kunstner, som kombinerer fotografi og maleri, ofte i skildringer af rum.

Hun har udstillet på både solo- og gruppeudstillinger, blandt andet på Trapholt, Kunsthallen Brandts og Holstebro Kunstmuseum.

Anette Harboe Flensburg er blandt andet blevet tildelt anden pladsen Carnegie Art Award https://www.carnegie.se/en/carnegie-art-award/  2003, Anne Marie Telmanyi Legatet, Statens Kunstfonds Arbejdslegat, Edstrandska Stiftelsens Konstnärsstipendiat, Ny Carlsbergfondets Kunstnerpris 2018, Eckersbergs medaillen 2017,

CV 

2005-08 Statens Kunstfond, medlem af Det billedkunstneriske indkøbs- og legatudvalg

2005- Medlem af Kunstnersammenslutningen Grønningen

2000-02 Medlem af Center for Dansk Billedkunst (nedlagt 2002) under Kulturministeriet. (Kilde: Kunststyrelsen)

1994-96 Studeret filosofi, Københavns Universitet, DK

1981-85 Designskolen, Kolding, DK

Eksterne henvisninger 
 Anette Harboe Flensburgs hjemmeside
 Om Anette Harboe Flensburg
 http://www.kunstonline.dk/profil/anette_harboe_portraet.php
 Grønningen kunstnere: Anette Harboe Flensburg
 Trapholt: Anette Harboe Flensburg
 Galleri Møller Witt: Anette Harboe Flensburg 
 Galleri DGV: Anette Harboe Flensburg
 Anette Harboe Flensburg - Ny Carlsbergfondets Kunstnerlegat 2018
 Niels Wessel Bagges Kunstfond
 Kunsten.nu: Anette Harboe Flensburg
 Den Smalle Bog: Anette Harboe Flensburg

Kunstnere fra Danmark
Malere fra Danmark
Personer i Kraks Blå Bog
Nørholm

Nørholm henviser til flere artikler:
 Nørholm (herregård) – et ejerlav og en herregård i Thorstrup Sogn, Varde Kommune
 Nørholm (Aalborg Kommune) – en landsby og et ejerlav i Nørholm Sogn, Aalborg Kommune
 Nørholm (Grimstad) - herregård i Grimstad

 personer
 Ib Nørholm en dansk komponist
Oscar for bedste instruktør

Oscar for bedste instruktør (engelsk: Academy Award for Achievement in Directing) uddeles ved den årlige Oscar-ceremoni til årets bedste filminstruktør, valgt af medlemmerne af Academy of Motion Picture Arts and Sciences. Vinderen udvælges blandt fem nominerede, der har instrueret en film i det forløbne kalenderår.

Årstallene i nedenstående liste angiver tidspunktet for filmens premiere (i Californien) og dermed året før selve Oscar-uddelingen.

Vindere og nominerede

1920'erne

1930'erne

1940'erne

1950'erne

1960'erne

1970'erne

1990'erne

2000'erne

2010'erne 

Instruktør
Tidslinjer
Kit Eichler

Kit Eichler (født 24. maj 1953) er en dansk skuespillerinde.

Hun er uddannet på Odense Teater i 1979, på hvilket teater hun siden da har medvirket i en række forestillinger, af hvilke kan nævnes Trold tæmmes, En skærsommernatsdrøm, Cabaret, West Side Story, Samfundets støtter og Helligtrekongers aften.

Hun har også været tilknyttet Det Danske Teater, Det kongelige Teater og Nørrebros Teater, med roller i forestillinger såsom Laser og pjalter, Sparekassen, Der var engang og Harry og kammertjeneren.

Hun er også kendt for at have deltaget i en række revyforestillinger, både i Cirkusrevyen, Hjørring Revyen og Sønderborg Revyen.

I tv har hun medvirket i Bryggeren og i julekalenderen Gufol mysteriet.

Hun har sjældent kunnet opleves på film, men har dog haft roller i Mord i mørket (1986) og Sort høst (1993), og senest Anders Matthesens film Sorte Kugler (2009)

Hun har også lagt stemme til flere tegnefilmsserier f.eks. Kejserens nye skole.

Eksterne henvisninger 
 

Skuespillere fra Danmark
Tegnefilmsdubbere fra Danmark
Modtagere af Ole Haslunds Kunstnerfonds legat
Birgitte Simonsen

Birgitte Simonsen (født 16. oktober 1960 i Måløv) er en dansk skuespillerinde.

Hun er uddannet på Aarhus Teater 1984 og var tilknyttet dette teater frem til 1987.

Hun er også kendt fra en række roller på Det Kongelige Teater, hvor hun bl.a. har optrådt i stykkerne Sparekassen, Vores sensommer og Den Stundesløse.

I tv har hun bl.a. medvirket i serierne Gøngehøvdingen, Bryggeren, TAXA, Rejseholdet, Hotellet, Nikolaj og Julie og julekalenderen Jul på Kronborg.

Privat 
Hun har tidligere været gift med Giacomo Campeotto, der er søn af skuespillerinde Ghita Nørby samt sanger - og skuespiller Dario Campeotto.

Udvalgt filmografi 
 Dagens Donna (1990)
 Det bli'r i familien (1993)
 Krystalbarnet (1996)
 Forbudt for børn (1998)
 Midsommer (2003)
 Krummerne - Så er det jul igen (2006)
 Tempelriddernes skat (2006)
 Tempelriddernes skat II (2007)
 Karlas Kabale (2007)

Eksterne links 
 

Skuespillere fra Danmark
Personer i Kraks Blå Bog
Krystalbarnet

Krystalbarnet er en dansk film fra 1996.
Manuskript og instruktion Peter Thorsboe.
Blandt de danske medvirkende kan nævnes:

Thomas Mørk
Ellen Hillingsø
Helene Egelund
Birgitte Simonsen
Pierre Miehe-Renard
Lars Bom

Eksterne Henvisninger 

Spillefilm fra Danmark
Danske film fra 1996
Tempelriddernes skat

Tempelriddernes skat er en dansk film fra 2006, instrueret af Kasper Barfoed efter manuskript af Philip LaZebenik.

Filmen er den første i serien om Tempelriddernes skat, og den blev fulgt op af Tempelriddernes skat II – stormesterens hemmelighed (2007) og Tempelriddernes skat III – mysteriet om slangekronen (2008).

Handling 

Katrine, Nis, Mathias og Fie udfordrer et ondt, hemmeligt broderskab (Det Sorte Broderskab), der den dag i dag prøver at få fingrene i en gammel, meget værdifuld skat på Bornholm (Pagtens Ark). Da Tempelridderne byggede rundkirkerne var det ikke kun for at beskytte og betjene øen og dens beboere… Den vilde og farlige skattejagt udføres af fire frygtløse børn forfulgt af mørkemænd og skurke.

Medvirkende 
 Julie Grundtvig Wester (Katrine)
 Christian Heldbo Wienberg (Nis)
 Nicklas Svale Andersen (Mathias)
 Frederikke Thomassen (Fie, Nis' lillesøster)
 Peter Gantzler (Christian, Katrines far)
 Ulf Pilgaard (Johannes, Præst, Tempelriddernes stormester)
 Kurt Ravn (Erik Isaksen, Det Sorte Broderskabs leder)
 Birgitte Simonsen (Nis' mor)
 Bent Conradi (graver)
 Søren Steen (postbud)
 Jarl Forsman (bondemand)

Referencer

Eksterne henvisninger

Se også 
 Tempelridderordenen i historien
 Tempelridderne i dag: Ordo Supremus Militaris Templi Hierosolymitani

Danske film fra 2006
Familiefilm fra Danmark
Børnefilm fra Danmark
Dansksprogede film
Eventyrfilm fra Danmark
ISO 3166-1

ISO 3166-1 er en standard, der definerer koder for lande og selvstyrer. Den blev første gang udgivet i 1974.

Standarden består af 3 sideopstillede inddelinger af landekoder:

 ISO 3166-1 alfa-2 – 2 bogstaver
 ISO 3166-1 alfa-3 – 3 bogstaver.
 ISO 3166-1 numerisk – 3 cifre.

Et land eller område får normalt nye alfakoder hvis navnet skifter, mens et nyt nummer bliver tildelt, hvis landegrænserne ændres.

ISO 3166-1 er ikke den eneste standard for landekoder. IOC og FIFA har egne lister (se IOK's landekoder og FIFAs landekoder). Disse trebogstavskoder svarer ofte til ISO 3166-1 alfa-3-koderne.

ISO 3166-1-koder

Se også 
 ISO 3166-2
 ISO 3166-3

Eksterne henvisninger 
 ISO 3166/MA  – ISO 3166 Maintenance Agency underlagt International Organization for Standardization – inkluderer opdaterede lister over to-bogstavkoder.
 United Nations Statistics Division – Standard Country or Area Codes for Statistical Use – inkluderer trebogstav- og numeriske koder.
 CIA World Factbook – Cross-Reference List of Country Data Codes  (public domain)
 a list of ISO 3166-1 codes (inkluderer trebogstav- og numeriske koder) og inkluderer information om historiske ændringer.
 an xml document  indeholder landekoder og -navne på 7 forskellige sprog.
 CSV-file and website i unicode, landekoder og -navne på 30 sprog

Kodninger
Standarder
Verdens lande
1
Arnold Newman

Arnold Abner Newman (3. marts 1918 i New York – 6. juni 2006 smst) var en amerikansk fotograf, især kendt for sine portrætter.

Han blev født i New York og voksede op i Atlantic City, New Jersey. Efter et par års kunststudier på universitet begyndte han at arbejde hos en portrætfotograf, og kort efter droppede han studierne for at dyrke fotografiet. I perioder udførte han arbejde for Life magazine og Newsweek.

Han udviklede en stil i sine billeder der er kendt som environmental portrait, 
hvor personen portrætteres i sine rette omgivelser. Han mente at mennesker eksisterer i rum, og at de skal portrætteres i rum. Som ung var Newman påvirket af dokumentarfotografer fra 1930ernes Farm Security Administration-project såsom Walker Evans, og i sine portrætter kombinerer Newman portræt- og dokumentarfoto. Eksempelvis fotograferede han komponisten Igor Stravinskij siddende ved klaveret og senator John F. Kennedy stående i søjlegangen uden for senatet i Washington. 

Arnold Newman portrætterede en lang række internationalt kendte personligheder bl.a. politikere og kunstnere. Stort set alle amerikanske præsidenter blev portrætteret af ham ligesom andre internationalt kendte mennesker, såsom Pablo Picasso og Francisco Franco.

Eksterne henvisninger 

Fotografer fra USA
Personer fra New York
Galvanisering

Galvanisering er opkaldt efter den italienske fysiker Luigi Galvani, og er en kemisk proces, hvor stål eller støbejern gives en zinkbelægning ved at dyppe det i smeltet zink.

Processen foregår ved at stålet eller jernet renses og dyppes i det smeltede zink der har en temperatur på ca. 460 °C. Zinken "ruster" og danner zinkoxid, der beskytter stålet og støbejernet mod at ruste. Galvanisering er derfor ofte brugt som rustbeskyttelse til fx autoværn og lygtepæle.

Se også 
 Elektrogalvanisering

Metallurgi
1. FC Köln

1. FC Köln er en tysk fodboldklub fra Köln. Klubben har en lang tradition i toppen af tysk fodbold, og har gennem årene haft en del professionelle danske spillere på holdet.

På dansk omtales klubben ofte fejlagtigt som FC Köln.

Historie 
Klubben blev grundlagt i 1948 som en sammenslutning af to mindre klubber, og ret hurtigt efter blev de blandt landets stærkeste. Således var de i pokalfinalen allerede i 1954 og finalen om det tyske mesterskab i 1960, inden det første mesterskab kom i hus i 1962.

Köln kom som følge af disse resultater med i den nyoprettede professionelle Bundesliga fra starten i 1963 og blev mester i ligaens allerførste år. I de første mange år var klubben blandt de mest succesrige i Bundesligaen og vandt pokalen i 1977, the double i 1978 og pokalen igen i 1983.

Men fra begyndelsen af 1990'erne begyndte det at gå ned af bakke, og i 1998 blev det for første gang til nedrykning til 2. Bundesliga. Siden da har klubben været lidt af en "elevatorklub" med fire ned- og oprykninger. Siden 2014/15 er klubben med i det gode selskab igen.

Nordmanden Ståle Solbakken, der er træner for FC København fra 2013, var klubbens træner fra sommeren 2011 til 2012.
Den nuværende træner er Peter Stöger fra Østrig.

Nuværende trup

Udlånt

Resultater 
 1954: Tysk pokalfinalist
 1960: Tysk mesterskabsfinalist
 1962: Tysk mester
 1963: Tysk mesterskabsfinalist
 1964: Tysk mester
 1965: Vicemester
 1968: Tysk pokalvinder
 1970: Tysk pokalfinalist
 1971: Tysk pokalfinalist
 1973: Vicemester; tysk pokalfinalist
 1978: Tysk mester; tysk pokalvinder ("The double")
 1980: Tysk pokalfinalist
 1982: Vicemester
 1983: Tysk pokalvinder
 1986: Finalist i UEFA cuppen
 1989: Vicemester
 1990: Vicemester
 1991: Tysk pokalfinalist

Kendte spillere 
  Klaus Allofs (1981-87) – 56 landskampe
  Thomas Allofs (1986-89) – 2 landskampe
  Klaus Fischer (1981-84) – 45 landskampe
  Thomas Häßler (1983-90) – 101 landskampe
  Bodo Ilgner (1983-96) – 54 landskampe
  Pierre Littbarski (1978-86 + 1987-1993) – 73 landskampe
  Dorinel Munteanu (1995-99) – 134 landskampe
  Sunday Oliseh (1995-97) – 62 landskampe
  Wolfgang Overath (1962-77) – 81 landskampe, klubbens præsident 2004 - 2011
  Lukas Podolski (2003-06 + 2009-) – over 100 landskampe
  Karl-Heinz Schnellinger (1958-63) – 47 landskampe
  Toni Schumacher (1972-83) – 76 landskampe
  Bernd Schuster (1978-80) – 21 landskampe, træner for klubben 1998-99
  Tony Woodcock (1979-82 + 1986-88) – 42 landskampe
  Alpay Özalan (2005-) – 86 landskampe

Danske spillere 
 Ole Sørensen (1965-66)
 Preben Elkjær (1976-78)
 Morten Olsen (1986-89)
 Flemming Povlsen (1987-89)
 Jann Jensen (1988-92)
 Henrik Andersen (1990-98)
 Kim Christofte (1992-94)
 Bjarne Goldbæk (1994-96)
 Peter Madsen (2005-06)
 Lise Overgaard Munk (2014-2016) (med kvindernes hold)
 Stina Lykke Petersen (2014-2015) (med kvindernes hold)
 Frederik Sørensen (2015- 2021)
 Nikolas Nartey (2017-2019)
 Jacob Steen Christensen (2023-)

Se også 
 1. FC Köln (kvinder)

Kilder

Eksterne henvisninger 

 1. FC Kölns officielle hjemmeside 

Køln, 1. FC
Sport i Köln
Etableret i 1948
Fanejede fodboldklubber
Battle for Wesnoth

Battle for Wesnoth (Kampen om Wesnoth eller Slaget om Wesnoth) er et anmelderrost platformsuafhængigt, tur-baseret strategi-computerspil programmeret i C++. 

Spillet er fri software licenseret under GNU GPL. Det kører på AmigaOS 4, BeOS, FreeBSD, Linux, Mac OS X, NetBSD, OpenBSD, Solaris og Windows.

Spillet er tekstet på flere sprog, inklusive dansk og esperanto.

Eksterne henvisninger og kilder

Henvisninger

 Battle for Wesnoth — Officiel Webside  
 http://www.wesnoth.org/wiki/HomePage  -  bemærk! ingen tekst knyttet til dette link.
Battle for Wesnoth –—  FAQ OSS  

Computerspil fra 2005
Strategispil
Frie computerspil
One Hour Photo

One Hour Photo er en amerikansk film fra 2002. 

Hovedrollerne spilles af Robin Williams, danske Connie Nielsen, Michael Vartan og Dylan Smith.

Eksterne Henvisninger 

Amerikanske film fra 2002
Thrillerfilm fra USA